02.04.2025

FTESË PËR SHPREHJE TË INTERESIT PËR SHËRBIME PËR

Përgatitjen e dokumentacionit teknik për ndërtimin e klasave shtesë për punë me një turn në shkollat ​​fillore

(nr.rend. MK-MES-482216-CS-CQS/001-25)

**Ministria e Arsimit dhe Shkencës**

**Projekt për avancimin e arsimit fillor -PEIP**

**Nr.i huasë: 9182-MK**

**Shërbimet e konsulencës - Kompania konsulente**

Republikës së Maqedonisë së Veriut i është miratuar hua nga Banka Ndërkombëtare për Rindërtim dhe Zhvillim (Banka Botërore) për implementimin e Projektit për avancimin e arsimit fillor. Një pjesë e këtyre mjeteve do të përdoret për shlyerjen e detyrimeve që rrjedhin nga marrëveshja që do të lidhet për përgatitjen e dokumentacionit teknik për ndërtimin e klasave shtesë për punë me një turn në shkollat ​​fillore.

Shërbimet konsulente përfshijnë përgatitjen e dokumentacionit teknik për ndërtimin e klasave shtesë për nevojat e gjashtë shkollave fillore për kalimin nga puna me dy turne në një turne. Përshkrim i detajuar i punës në gjuhën angleze është i disponueshëm në SEPP në https://enabavki.gov.mk/PublicAccess/home.aspx#/international-donor-announcements dhe në ueb faqen e Ministrisë së Arsimit dhe Shkencës: <https://mon.gov.mk/peip>

Ministria e Arsimit dhe Shkencës fton kompanitë/firmat e përshtatshme konsulente (“Konsulentët”) që të shprehin interesin e tyre për ofrimin e shërbimeve. **Konsulentët e interesuar duhet të dorëzojnë informacion/dokumente (portofoli i kompanisë) që konfirmojnë se plotësojnë kualifikimet e kërkuara dhe përvojën e duhur për të kryer shërbimet.** Kualifikimet që kompania duhet të posedojë janë:

1. **Profili i përgjithshëm i kompanisë:** Të paktën 10 vjet përvojë në përgatitjen e projekteve bazë për ndërtesa publike, mundësisht në territorin e të gjithë vendit. Licenca B e vlefshme për përgatitjen e dokumentacionit të projektit të lëshuar nga autoriteti përkatës kompetent. Certifikata të vlefshme për standardet e mëposhtme: ISO 9001, ISO 14001 dhe ISO 45001.
2. **Përvoja specifike:** Të paktën pesë detyra/projekte të ngjashme të realizuara në 5 vitet e fundit. Për të ngjashme merren parasysh detyrat që kanë aktivitete dhe qëllime të ngjashme (p.sh. përgatitja e projekteve bazë për ndërtimin/përshtatjen/renovimin e objekteve në fushën e arsimit dhe mbrojtjes sociale). Përvoja e mëparshme e konfirmuar si e kënaqshme nga Ministria e Arsimit dhe Shkencës në detyra të ngjashme mund të konsiderohet si avantazh.
3. **Kapaciteti organizativ:** Konsulenti duhet të ketë kapacitetin e nevojshëm organizativ dhe aftësitë e duhura në mesin e stafit të tij kyç dhe mbështetës, mundësisht jo më pak se 15 persona në marrëdhënie të rregullt pune me ​​kohë të plotë pune.

\* Në këtë fazë të parë të procedurës, biografitë profesionale të stafit nuk do të vlerësohen individualisht.

Konsulentët mund të jenë partnerë me firma të tjera në formën e sipërmarrjeve të përbashkëta ose nën-konsulencës për të forcuar kualifikimet e tyre. Shoqatat e tilla mund të marrin formën e "grup konsulentësh" ose "nën-konsulentësh". Në rastin e "grup konsulentësh", anëtarët e grupit do të vlerësohen kolektivisht për qëllimet e formimit të listës së ngushtë dhe do të jenë bashkërisht dhe individualisht përgjegjës për kryerjen e shërbimeve dhe të gjithë anëtarët do të nënshkruajnë kontratën në rast se i ndahet të njejtit të grupit Konsulentët e interesuar duhet të deklarojnë qartë në shprehjet e tyre të interesit strukturën e "shoqatës" së tyre dhe përgjegjësitë e secilit prej anëtarëve dhe/ose nënkonsulentëve. Deklaratat e paqarta të interesit në kuptimin e "në asociacion/lidhje/bashkëpunim me" dhe të ngjashme mund të mos shqyrtohen gjatë përcaktimit të listës së ngushtë të firmave më të kualifikuara. Sipas parimit të "një shprehje interesi nga një firmë konsulente", secila firmë mund të vendosë nëse do të marrë pjesë si nën-konsulent ose si konsulent i pavarur ose si partner në grup konsulentësh. Një kompani mund të parashtrojë vetëm një shprehje interesi në të njëjtin proces prokurimi, qoftë si konsulent i pavarur ose si partner në grup konsulentësh. Asnjë firmë nuk mund të jetë nënkonsulent nëse ka paraqitur një shprehje interesi si konsulent i pavarur ose si anëtar i grupit të konsulentëve për të njëjtin proces prokurimi. Kompania e cila paraqitet si nënkonsulent, mund të marrë pjesë në më shumë se një shprehje interesi, por vetëm si nënkonsulent.

Përzgjedhja do të bëhet në bazë të procedurës për përzgjedhje sipas kualifikimeve të konsulentëve (Selection Based on Consultants’ Qualifications) në përputhje me procedurat e prokurimit të Bankës Botërore të definuara në Rregulloren e Prokurimit të Bankës Botërore për financimin e projekteve investuese (Rregullore e Prokurimit) (Procurement Regulations for IPF Borrowers dated July 2016, revised November 2017, and August 2018- “Procurement Regulations”).

Informacione shtesë mund të merren në adresën e mëposhtme gjatë orarit të punës nga ora 08:30 deri në 16:30.

**Shprehjet e interesit (letër interesi dhe portofol me kapacitet organizativ, referenca dhe dokumente që vërtetojnë përmbushjen e kritereve të lartëshënuara) në gjuhën angleze ose maqedonase duhet të dorëzohen në formë elektronike më së voni deri më 16.04.2025 në adresat elektronike në vazhdim:** danijela.maneva@mon.gov.mk (CC: igor.krstevski@mon.gov.mk)

*(me referencë/lënda: Shprehje interesi për shpalljen nr. 001-25)*